# VÁLLALKOZÁSI SZERZŐDÉS

(tervezet)

Amely létrejött egyrészről: az **Országgyűlés Hivatala**

1055 Budapest, Kossuth Lajos tér 1-3.,

Adószám:15300014-2-41

Képviseletében eljáró személy neve: …

mint **Megrendelő** (továbbiakban: Megrendelő)

másrészről: a **…………………….**

…………………………..

Cg: ………………………..

Adószám: ……………………………

F-Gáz Ügyfél azonosító: …………………

Képviseletében eljáró személy neve: ……………………………….,

mint **Vállalkozó** (továbbiakban: Vállalkozó)

között „**Klímaberendezések karbantartása, javítása és szivárgás vizsgálata (659/2016)”** tárgyában, az alulírott helyen és időpontban, a következő feltételekkel.

**Előzmények**

1. A Megrendelő a közbeszerzésekről szóló 2015. évi CXLIII. törvény (Kbt.) 113. § (1) bekezdés alapján tárgyalásos közbeszerzési eljárást folytatott le a „Klímaberendezések karbantartása, javítása és szivárgás vizsgálata (659/2016)” tárgyában, amely eljárás nyertese a Vállalkozó lett.
2. A Vállalkozó a jelen Szerződés aláírásával kijelenti, hogy a közbeszerzési eljárásban a vállalkozói feladatokkal kapcsolatban a rendelkezésére bocsátott dokumentumokat, a Megrendelő követelményeit megismerte, azok tartalmát elfogadta, az eljárás során az elvégzendő munkával kapcsolatban további információ kérésére vonatkozó lehetőségével tisztában volt, minden az ajánlattételhez szükséges választ, információt megkapott, a szerződés rendelkezéseit mindezekre is tekintettel magára nézve kötelezőnek elfogadja.
3. A szerződésben nem szabályozott kérdésekben a Kbt., a Polgári Törvénykönyv, valamint az egyéb vonatkozó jogszabályok rendelkezései az irányadók.
4. A közbeszerzési eljárás során keletkezett dokumentációkban, továbbá az ajánlatban meghatározott műszaki, szakmai tartalom egymást kölcsönösen kiegészíti és magyarázza. Amennyiben a közbeszerzési eljárás során keletkezett dokumentációk, továbbá az ajánlatban meghatározott műszaki, szakmai tartalom eltérést, ellentmondást tartalmaz, akkor minden esetben a Megrendelő számára kedvezőbb megoldás az irányadó.
5. **A szerződés tárgya**
   1. A Vállalkozó elvégzi az Országház, az Országgyűlés Irodaháza és a Balassi Bálint utcai épület területén lévő hűtő-fűtő, légkezelő, szellőztető rendszerek, rendszer elemek, berendezések, és a működésükhöz kapcsolódó kiegészítők rendszeres karbantartását, az üzemképesség fenntartásához szükséges, és egyéb eseti hibák elhárítását, továbbá a Steindl Imre Program során létrejött vagy felújított létesítmények területén a garancia fenntartásához szükséges rendszeres karbantartási munkákat.
   2. A Vállalkozó elvégzi a jogszabályoknak megfelelően az 1.1. pontban felsorolt létesítményekben üzemelő hűtőkörök jogszabály szerinti kötelező szivárgás vizsgálatát, a vizsgálat eredményének joghatályos igazolását és a vizsgálatok során felmerülő hibák javítását.
   3. A jelen szerződés műszaki tartalmát az 1. számú, a berendezések listáját, részletes díjtáblázatát és a munkavégzés gyakoriságát a 2. számú melléklet tartalmazza. A munkavégzés gyakorisága szempontjából az év kezdete a szerződéskötés időpontja, a munkavégzések időpontját a Vállalkozónak az előírt gyakoriság figyelembe vételével időarányosan kell meghatároznia, és előzetesen egyeztetnie a Megrendelővel.
6. **A teljesítés helye**

Országház, 1055 Budapest, Kossuth tér 1-3.

Országgyűlés Hivatala Irodaháza, 1054 Budapest, Széchenyi rkp. 19.

1055 Budapest, Balassi Bálint u. 1-3.

1. **A szerződés időtartama**
   1. Jelen szerződés 2016. december 1-től 2018. november 30.-ig hatályos.
   2. Az 1.2 pontban rögzített tevékenység elvégzésének határideje: 2016. december 31.
2. **Vállalkozási díj**
   1. A rendelkezésre álló keretösszeg 60.000.000.- Ft + ÁFA, amely keretösszeg erejéig teljesíthető kifizetés jelen szerződés alapján.
   2. Az 1.1. pontban meghatározott feladatok elvégzésének munkadíja: ………………………...- Ft + ÁFA/hó, a szerződés teljesítésének teljes időtartamára mindösszesen …………………………..- Ft + ÁFA.
   3. Az 1.2. pontban foglaltak elvégzésének díja összesen: …………....- Ft + ÁFA.
   4. Az 1.1. pontban meghatározott szolgáltatások anyagköltsége a 4.1. pontban feltüntetett keretösszeg terhére számolható el, legfeljebb összesen ……………………….- Ft + ÁFA értékben. Anyagköltségként kizárólag a teljesítés igazoláson igazolt anyagok, alkatrészek és termékek költsége számolható el. A beépítésre kerülő, alkalmanként nettó 100.000.-Ft értéket meghaladó anyagok, termékek és alkatrészek felhasználása a Megrendelő előzetes írásbeli megrendelése alapján lehetséges. Ebben az esetben Vállalkozó ajánlatot készít Megrendelőnek, amely tartalmazza az anyagok, termékek, alkatrészek megnevezését, típusuk pontos megjelölését, az ajánlati árat, a szállító adatait és a szállítás határidejét. A Megrendelő jogosult az azonos típusú anyagok alkatrészek más, kedvezőbb ajánlatot adó vállalkozástól való beszerzésére.
   5. A 4.2-4.4. pontokban meghatározott díjak, árak tartalmazzák a szerződés teljesítéséhez szükséges összes költséget, és a szerződés időtartama alatt semmilyen jogcímen nem emelhetők.
3. **Fizetési feltételek** 
   1. A Megrendelő előlegfizetést nem teljesít. A számlák benyújtásának feltétele a teljesítés Megrendelő által történő igazolása.
   2. A Vállalkozó munkalapot vezet, amely tartalmazza az elvégzett karbantartási, javítási és szivárgásvizsgálati munkát, az anyagok felhasználását, alkatrészek beépítését, adott esetben a Megrendelő részéről észlelt üzemzavar leírását, valamint a Vállalkozó által teljesített javításokat, illetve a meghibásodás okának feltüntetését. Ezen a munkalapon kell rögzíteni a tisztítások és beállítások megtörténtét is. A munkalapon tételes feljegyzésre kerülnek a 4.4. pont keretében történt teljesítések is.
   3. A Megrendelő az elvégzett munkát, az anyagok, termékek felhasználását, alkatrészek beépítését a Vállalkozó által kiállított munkalapon igazolja. A munkalapok 3 példányban készülnek, amelyekből az eredeti példány a számlázás bizonylata, a másodpéldány pedig a teljesítés igazolására jogosult személyt illeti meg, a harmadik példány a Vállalkozóé. A teljesítésigazolás feltétele a Vállalkozó képviseletére jogosult személy által aláírt nyilatkozat megléte (Megrendelő részére történő átadása), amelyben Vállalkozó kijelenti, hogy minden előírt karbantartási illetve szivárgásvizsgálati feladatot elvégzett teljes körűen.
   4. A Vállalkozó által kiállított számlákon fel kell tüntetni a teljesítés helyét, a karbantartási, javítási díjat és a felhasznált anyagok, alkatrészek és termékek árát is.
   5. A 4.2. pontban rögzített díjat Vállalkozó a Megrendelő igazolása alapján a tárgyhót követő hónap 15. napjáig jogosult számlázni.
   6. A 4.3. pontban rögzített díjat a teljesítés Megrendelő által történő igazolását követően jogosult számlázni a Vállalkozó.
   7. Megrendelő a számlák tekintetében az adózás rendjéről szóló 2003. évi XCII. törvény 36/A §-36/B §-aiban foglaltak alkalmazásával köteles az ellenszolgáltatást teljesíteni.
   8. A számlázási cím: Országgyűlés Hivatala, 1055 Budapest, Kossuth Lajos tér 1-3.
   9. Késedelmes teljesítés esetén a Vállalkozó a Ptk. 6:155. §-ában meghatározott mértékű késedelmi kamat felszámítására jogosult.
   10. Az 1.1. pontban meghatározott tevékenység vonatkozásában a szerződés az Áfa törvény 58. §-a szerint elszámolási időszakra kötött ügyletnek minősül, elszámolási időszak: 1 hónap.
   11. Vállalkozó minden számlához köteles csatolni a Szerződés 3. számú melléklete szerinti nyilatkozatot. Amennyiben e nyilatkozaton alvállalkozó kerül megnevezésre, úgy az 5. sz. nyilatkozatot is be kell nyújtania. A számla kifizetése a következők szerint történik.
   12. Amennyiben Vállalkozó nem vesz igénybe alvállalkozót a szerződés teljesítéséhez, úgy Megrendelő a Ptk. 6:130 § (1)-(2) bekezdései alkalmazásával, a teljesítésnek a jelen Szerződés 5.2-5.3. pontjában foglaltak szerinti igazolását követően kibocsátott számla alapján, a számla kézhezvételét követő 30 naptári napon belül, teljesíti fizetési kötelezettségét.
   13. Amennyiben Vállalkozó a szerződés teljesítéshez alvállalkozót vesz igénybe, úgy legkésőbb a teljesítés elismerésének időpontjáig nyilatkozik a Szerződés 5. számú melléklete szerinti nyilatkozat kitöltésével arról, hogy ő maga, illetve az általa a teljesítésbe a Kbt. 138. § szerint bevont alvállalkozók egyenként mekkora összegre jogosultak az ellenértékből. Megrendelő a Kbt. 135. § (3) bekezdése alkalmazásával teljesíti fizetési kötelezettségét.
   14. Megrendelő a Vállalkozót a jelen Szerződés alapján megillető vállalkozási díj ősszegét a Vállalkozó ………………………... által vezetett ……………………………….. számú számlájára utalja át, alvállalkozó igénybevétele esetén az alvállalkozót megillető vállalkozási díj az általa kiállított számlán feltüntetett, a cégkivonatában szereplő számlára kerül átutalásra.
   15. Vállalkozó a Kbt. 136. § (1) bekezdése alapján kötelezettséget vállal arra, hogy
4. nem fizet, illetve számol el a szerződés teljesítésével összefüggésben olyan költségeket, amelyek a Kbt. 62. § (1) bekezdés k) pont ka)-kb)alpontja szerinti feltételeknek nem megfelelő társaság tekintetében merülnek fel, és amelyek a Vállalkozó adóköteles jövedelmének csökkentésére alkalmasak;
5. a szerződés teljesítésének teljes időtartama alatt tulajdonosi szerkezetét a Megrendelő számára megismerhetővé teszi és a Kbt. 143. § (3) bekezdése szerinti ügyletekről a Megrendelőt haladéktalanul értesíti.
   1. Késedelmes fizetés esetén Vállalkozó a Ptk. 6:155 §-ában foglaltak szerint jogosult késedelmi kamatra. Megrendelő késedelmét kizárja, ha a köztartozásmentes adózói nyilvántartásban nem szereplő Vállalkozó vagy alvállalkozó nem nyújtja be a b) pont szerinti együttes adóigazolást.
6. **A Vállalkozó kötelezettségei**
   1. A Vállalkozó köteles az 1. számú mellékletben meghatározott karbantartási munkákat a 2. számú mellékletben meghatározott rendszerességgel, az 1.3. pontban foglaltak szerint meghatározott, a Megrendelővel előzetesen egyeztetett időpontokban elvégezni.
   2. Az értesítési rend alá tartozó, folyamatos üzemű berendezések hibaüzenete esetén a Vállalkozó köteles az év bármely napján, bármely napszakban 2 órán belül a helyszínen megjelenni és megkezdeni a javítást. Eseti hibabejelentés alapján a Vállalkozó köteles 24 órán belül megkezdeni a jelen szerződés tárgyát képező berendezések hibaelhárítását, javítását és azt a lehetséges legrövidebb időn belül befejezni.
   3. A hibabejelentések kezelője a Vállalkozó 10.2. pontban képviselőjeként megnevezett személy.
   4. A Vállalkozó kijelenti, hogy jogosult a jelen szerződés tárgya szerinti tevékenységek elvégzésére, és kötelezettséget vállal arra, hogy gondoskodik a szerződés teljesítéséhez szükséges létszámú, megfelelő szakképzettséggel és jogosultsággal rendelkező szakemberek rendelkezésre állásáról.
   5. A jelen szerződés teljesítése során a HR szektor berendezéseivel és a szivárgásvizsgálattal kapcsolatos feladatokat olyan (HR-I. tevékenységi kategória szerinti) képesített vállalkozás köteles végezni, amely szerepel a 14/2015. (II. 10.) Korm. rendelet 5. § (2) bekezdésében előírt, a Nemzeti Klímavédelmi Hatóság által vezetett nyilvántartásban (Klímagáz adatbázis) és ezen vállalkozás teljesítésbe bevont alkalmazottjának szerepelnie kell a Nemzeti Klímavédelmi Hatóság által vezetett képesített személyekről szóló nyilvántartásban (HR-I. megfelelési kategória szerint). A HR szektor berendezéseivel kapcsolatos feladatokat ellátó képesített vállalkozás: …………………………………………………, az alkalmasság igazolása során bemutatott, szerződés teljesítésében résztvevő, a Klímagáz adatbázisban ………………………… nyilvántartási számon szereplő, H-I. megfelelési kategóriájú képesített szakember:………………………………..
   6. A Vállalkozó kijelenti, hogy a szerződés teljesítéséhez szükséges erőforrásokat, szakembereket és műszaki, technikai felszereltséget folyamatosan biztosítja, az előző pontban megnevezett szakember személyében, adataiban bekövetkező esetleges változás esetén a Kbt.
   7. A berendezések kezelői számára a Vállalkozó segítséget nyújt a szükséges speciális ismeretek elsajátításához.
   8. A munkaterület átvételét követően a Vállalkozó feladatát képezi a munkavédelem megszervezése, az egészségvédő-, óvó rendszabályoknak a munkavégzés során való megtartatása.
   9. A Vállalkozó a karbantartási tevékenység során keletkező veszélyes valamint egyéb hulladékokat és anyagokat a tevékenység végzésének idején irányadó előírásoknak megfelelően köteles kezelni és elszállítani vagy elszállíttatni.
   10. A Vállalkozó felelősséget vállal a teljesítés helyén tartózkodó személyek életével, testi épségével, egészségével valamint a Megrendelő vagyonával kapcsolatban általa okozott károkért, és a hatályos hatósági előírások megtartásáért.
   11. A Vállalkozó kötelezettséget vállal a jelen szerződés 4. sz. mellékleteként csatolt, az Országházban és az Országgyűlés Irodaházában érvényes speciális munkarendi, munka- és tűzvédelmi rendszabályok megtartásáért és alkalmazottaival, közreműködőivel való megtartatásáért.
   12. A Vállalkozó köteles a szivárgásvizsgálat eredményének joghatályos igazolását tartalmazó dokumentumot, a szivárgásvizsgálati jegyzőkönyvet a Nemzeti Klímavédelmi Hatóság (NKH) honlapjára feltölteni.
   13. A Vállalkozó köteles gondoskodni az elektromos tüzek oltására is alkalmas tűzoltó készülék munkaterületen történő elhelyezéséről.
7. **Megrendelő kötelezettségei**
   1. A Megrendelő a berendezések kezeléséhez megfelelő képzettségű személyzetet biztosít.
   2. A berendezéseket kezelő személyek kötelesek megtartani a kezelési utasításban foglaltakat, továbbá rendszeresen ellenőrizni a berendezések működését.
   3. Hiba előfordulása esetén a hibát és annak valószínűsíthető okát haladéktalanul jelenteni kell a Vállalkozónak.
   4. A Megrendelő köteles a berendezéseken végrehajtott minden változtatást, beavatkozást, a meghibásodásokat, üzemzavarokat haladéktalanul jelenteni a Vállalkozó 10.2. pontban szakmai kérdésekben illetékes kapcsolattartójának.
   5. A Megrendelő gondoskodik az elektromos tüzek oltására is alkalmas tűzoltó készülék munkaterületen történő elhelyezéséről.
8. **Jótállás**
   1. Vállalkozó az általa végzett javítási munkákra, valamint a beépített anyagokra 12 hónap jótállást vállal.
   2. A jótállás nem terjed ki:
9. a rendszer egyéb, nem cserélt elemeire, az azok által okozott hibákra,
10. a rendeltetésellenes, vagy szakszerűtlen kezelésből, eredő hibákra,
11. a természetes elhasználódásnak kitett anyagokra (pl. izzók, biztosítók, ékszíjak, szűrők, stb.),
12. a hálózati feszültség +/- 10%-nál nagyobb ingadozása miatt keletkező károkra,
13. elemi károkra,
14. villámcsapás okozta károkra.
15. **A szerződéses okmányok és információk felhasználása, titokvédelem**
    1. A szerződésben foglalt közérdekű adatok kivételével minden más, a Szerződő Felekre, tevékenységére vonatkozó adatközlés bizalmasnak minősül és harmadik személy tudomására hozása csak olyan mértékig megengedett, amely az adott feladat teljesítéséhez elengedhetetlenül szükséges.
    2. A Vállalkozó a Megrendelő előzetes írásos engedélye nélkül, a szerződéssel kapcsolatos egyedi okmányokat és információkat kizárólag a szerződés teljesítésére használhatja fel.
    3. A Vállalkozó vállalja, hogy a jelen szerződés teljesítése során tudomására jutó, a Megrendelő tevékenységével kapcsolatos adatokat, ismereteket és információkat titokként kezeli. E titoktartási kötelezettség kiterjed a Vállalkozóval bármilyen jogviszonyban álló munkatársakra, valamint a Vállalkozóval alvállalkozói viszonyban lévő szervezet munkatársaira, továbbá valamennyi közreműködőre is, akiket a Vállalkozó köteles erre hitelt érdemlően figyelmeztetni.
    4. A 9. pontban előírt titoktartási kötelezettség alól jogszabály felmentést adhat.
16. **Együttműködés**
    1. Szerződő Felek kötelezettséget vállalnak arra, hogy a jelen Szerződés teljesítése érdekében együttműködnek.
    2. A felek nyilatkozattételre és intézkedésre jogosult képviselői:

A Megrendelő képviselője:

Szerződéses kérdésekben:

Név: ……………….

Tel: +36-1/441-…………, Fax: +36-1/441-…………………,

E-mail: …………………………………………………..

Szakmai kérdésekben:

Név: …………………………

Tel: +36-1/441-………….., Fax: +36-1/441-………………

E-mail: ………………………………….

A Vállalkozó képviselője:

Szerződéses kérdésekben:

Név: …………………….

Tel: +36-……………………., Fax: +36-1/………………………..

E-mail: ………………………………

Szakmai kérdésekben:

Név: …………………….

Tel: +36-……………………., Fax: +36-1/………………………..

E-mail: ………………………………

* 1. A Szerződő Felek a szerződés aláírásával felhatalmazzák a megnevezett személyeket, hogy a szerződés teljesítése érdekében szükséges műszaki döntéseknél a teljesítést igazoló dokumentumok aláírásánál feleket képviseljék. A megnevezett személyek jogosultak és kötelesek megtenni minden olyan műszaki intézkedést, nyilatkozatot, amely a szerződés teljesítéséhez szükséges, a jelen szerződésben, az annak mellékleteiben foglaltakkal nem ellentétes, és nem minősül a szerződés módosításának vagy kiegészítésének.
  2. A Szerződő Felek vállalják, hogy a képviselők személyében, adataiban bekövetkező változásokról haladéktalanul, írásban értesítik egymást.

1. **Értesítések** 
   1. Az egyik fél által a másik félnek küldött értesítéseket írásban, kézbesítő útján, vagy postai úton, ajánlott küldeményként, vagy telefaxon, vagy e-mail útján kell megküldeni a szerződésben meghatározott értesítési címre.
   2. A kézbesítővel vagy postai úton ajánlott küldeményként vagy tértivevénnyel küldött értesítés az átvétel napján, a telefaxon küldött értesítés a sikeres adási nyugtán feltüntetett időpontban tekinthető kézbesítettnek.
   3. Szerződő Felek kötelezettséget vállalnak arra, hogy az e-mailben küldött értesítések kézhezvételét haladéktalanul visszaigazolják a küldő részére.
2. **Biztosítás**
   1. A szerződés érvényességi feltétele, hogy a Vállalkozó a jelen szerződés tárgyát képező munkákra vonatkozó érvényes szakmai felelősségbiztosítással rendelkezzen.
   2. A jelen szerződés tárgya szerinti szolgáltatás végzésének feltétele az érvényes szakmai felelősségbiztosítás igazolása, amely alapján az éves kárkifizetési limit 2.000.000- Ft/kár és 5.000.000- Ft/év. A biztosításnak ki kell terjednie az ajánlatkérő vagyontárgyaiban okozott dologi károkra is.
   3. A Vállalkozó a szerződéskötéskor átadja a Megrendelőnek a biztosítási okmánya egyszerű másolatát, továbbá a biztosítási díj megfizetését igazoló, a biztosító társaság által kiállított igazolás eredeti példányát, amely dokumentumok a szerződés 7. számú mellékletévé válnak. Amennyiben a Vállalkozónak a jelen szerződés tárgya szerinti tevékenységre vonatkozó felelősségbiztosítása határozatlan időre jön létre, úgy a Vállalkozó díjfizetési időszakonként köteles a biztosító által kiadott eredeti igazolást megküldeni a Megrendelő részére.
   4. Érvényes felelősségbiztosítás hiányában a jelen szerződésben meghatározott karbantartási-javítási munkák nem végezhetők, a szerződés megszűnik azon a napon, amelyen a Megrendelő tudomást szerez arról, hogy a Vállalkozó felelősségbiztosítása megszűnt.
3. **Biztosíték**
   1. A Megrendelő a szerződés teljesítésének elmaradásával, késedelmes vagy hibás teljesítésével kapcsolatos jótállási és szavatossági igények biztosítékaként a Kbt. 134. § (2)-(3) bekezdése alapján a Szerződés 4.2. pontjában a szerződés teljes időtartamára vonatkozóan meghatározott, továbbá a 4.3. pontban meghatározott, általános forgalmi adó nélkül számított vállalkozási díjak összege 5%-ának megfelelő, azaz ……………………...- Ft összegű biztosítékot köt ki.
   2. A biztosíték érvényességi ideje a szerződés időtartamát meghaladó 12. hónap utolsó napja.
   3. A biztosíték a Vállalkozó választása szerint nyújtható
4. óvadékként az előírt pénzösszegnek az ajánlatkérőként szerződő félnek a Szerződés 1. oldalán feltüntetett számlájára történő átutalással, vagy
5. pénzügyi intézmény vagy biztosító által vállalt garancia vagy készfizető kezesség biztosításával, vagy
6. biztosítási szerződés alapján kiállított – készfizető kezességvállalást tartalmazó – kötelezvénnyel.
   1. A biztosítéknak feltétel nélkülinek, visszavonhatatlannak, a Megrendelő számára formáját és tartalmát tekintve elfogadhatónak, a jelen Szerződésben meghatározott feltételeknek megfelelőnek kell lennie.
   2. A biztosítékról szóló eredeti okmány, annak átadását követően a szerződés mellékletévé válik.
   3. A biztosíték igénybevételére a Megrendelő azokban az esetekben jogosult, amelyekben a Vállalkozó valamely szolgáltatást egyáltalán nem teljesít, nem szerződésszerűen, késedelmesen vagy hibásan teljesít és a Megrendelő felhívása ellenére a felhívásban megjelölt határidőn belül a szolgáltatást nem végzi el hibátlanul. Hibás teljesítésnek minősül, ha a Vállalkozó által teljesített bármely szolgáltatás nem felel meg a Szerződésben illetve mellékleteiben foglaltaknak vagy a hatályos jogszabályi rendelkezéseknek, hatósági előírásoknak, a hatályos magyar szabványoknak, szakmai szokásoknak.
7. **Kártérítés, kötbér**
   1. A Vállalkozó teljes körű kártérítési felelősséggel tartozik az általa vagy esetleges alvállalkozói, közreműködői által a jelen szerződés teljesítése során, vagy a teljesítés elmulasztásával okozott károkért.
   2. Amennyiben a Vállalkozó elmulasztja a hibaelhárítás megkezdését a 6.2 pontban vállalt határidőn belül, úgy a Megrendelő késedelmi kötbérre jogosult. A késedelmi kötbér mértéke a késedelem minden megkezdett órája után, hibás berendezésenként számított 50.000.-Ft.
   3. Amennyiben a Vállalkozó valamely munkát nem végez el az 1.3. pont szerinti esedékesség időpontjáig, vagy a 3.2 pontban feltüntetett határidő tekintetében késedelembe esik, úgy a Megrendelő az el nem végzett munkák 2. sz. mellékletben meghatározott nettó díja 25%-ának megfelelő összegű kötbérre jogosult.
   4. Amennyiben a Vállalkozó nem a szerződésben vállalt kötelezettségének, illetve a gyártói utasításoknak és előírásoknak megfelelő minőségben végzi el a szolgáltatást, köteles azt a saját költségére ismételten, megfelelő minőségben elvégezni.
   5. Ha a Vállalkozó minőségileg kifogásolható szolgáltatást végez, Megrendelő arra az időre, amely a hiba bejelentésétől a kifogástalan minőségben történő teljesítésig eltelt, a 14.2. pontban meghatározott mértékű minőségi kötbérre jogosult.
   6. A kötbér érvényesítésére mindkét fél által aláírt jegyzőkönyv vagy a Vállalkozó cégszerűen aláírt nyilatkozata alapján van lehetőség.
8. **Átláthatóság**
   1. A Vállalkozó a 368/2011. (XII. 31.) Korm. rendelet 50. § (1a) bekezdése alapján nyilatkozik arról, hogy átlátható szervezetnek minősül. Nyilatkozata a Szerződés 5. számú mellékletét képezi.
   2. A Vállalkozó kötelezettséget vállal arra, hogy e nyilatkozatban foglaltak változása esetén haladéktalanul, írásban tájékoztatja Megrendelőt.
   3. A Vállalkozó tudomásul veszi, hogy a valótlan tartalmú nyilatkozat alapján kötött szerződést a Megrendelő azonnali hatállyal felmondja vagy – ha a szerződés teljesítésére még nem került sor - a szerződéstől eláll.
   4. A Vállalkozó kötelezettséget vállal arra, hogy kizárólag olyan közreműködőt vesz igénybe a jelen szerződés teljesítése során, amely átlátható szervezet.
9. **Egyéb megállapodások**
   1. A Megrendelő kizárólag a jelen szerződés késedelem nélküli és kivitelezési hibáktól mentes teljesítése esetén járul hozzá ahhoz, hogy a Vállalkozó a szerződés tárgyát képező szolgáltatásra referenciaként hivatkozzon. Hibás, késedelmes teljesítés esetén Megrendelő e körülményt a referencia igazolásban feltünteti.
   2. A Kbt. 138. § (1) bekezdése alapján a szerződést a közbeszerzési eljárás alapján nyertes ajánlattevőként szerződő félnek, illetve közösen ajánlatot tevőknek kell teljesítenie. Az alvállalkozói teljesítés összesített aránya nem haladhatja meg a nyertes ajánlattevő (ajánlattevők) saját teljesítésének arányát. A Kbt. 142. § (5) bekezdésének alkalmazása szempontjából súlyos szerződésszegésnek minősül amennyiben a Vállalkozó nem tesz eleget az alvállalkozó bevonásával kapcsolatos, a Kbt. 138. § (2) bekezdésében illetve jelen Szerződésben előírt előzetes bejelentési kötelezettségének.
   3. A Vállalkozó a jelen Szerződésben meghatározott feladatai teljesítéséhez, munkához igénybe vett alvállalkozó(k), közreműködők által végzett munkákért, szolgáltatásokért úgy felel, mintha a munkát maga végezte volna.
   4. A Vállalkozó legkésőbb a szerződés megkötésének időpontjában köteles valamennyi olyan alvállalkozót bejelenteni, amely részt vesz a szerződés teljesítésében. Az alvállalkozók felsorolását a 7. számú melléklet tartalmazza.
   5. A Kbt. 138. § (5) bekezdése alapján szolgáltatás esetén a teljesítésben részt vevő alvállalkozó nem vehet igénybe saját teljesítésének 50%-át meghaladó mértékben további közreműködőt.
   6. A Vállalkozó köteles előzetesen, a 3. számú melléklet és a kizáró okokra vonatkozó nyilatkozata ismételt benyújtásával bejelenteni a Megrendelőnek az alvállalkozók szintjén bekövetkező változtatási igényét. Az új alvállalkozók jelen szerződés teljesítésébe való bevonására a Kbt. 138. §-ában foglaltak vonatkoznak. A Vállalkozó kizárólag a Megrendelő előzetes hozzájárulásával vonhat be új alvállalkozót a jelen szerződés teljesítésébe.
   7. A Vállalkozó felelős munkavállalói megfelelő biztonságtechnikai oktatásáért, a biztonsági előírások betartásáért, valamint az azok elmulasztásával okozott károkért. Vállalkozó a szerződés teljesítésében résztvevő közreműködők teljesítéséért úgy felel, mintha a munkát maga végezte volna el.
   8. A Vállalkozó tudomásul veszi, hogy a teljesítés helyeként megjelölt épületekben munkát végző személyeknek a belépési engedélyek megszerzése érdekében hozzá kell járulniuk ahhoz, hogy a személyes adataikat az Országgyűlési Őrség kezelje, amennyiben bármelyik szakember ellen kifogás merülne fel, úgy Vállalkozó köteles helyette más személyt megjelölni.
   9. A jelen szerződés teljesítéséről a Kbt. 31. § (1) bekezdés f) pontjában foglalt adatokat kell a közzétenni.
10. **Vitás kérdések rendezése, jogorvoslat**
    1. A Megrendelőnek és a Vállalkozónak mindent meg kell tennie annak érdekében, hogy közvetlen tárgyalások útján rendezzenek minden olyan nézeteltérést vagy vitát, amely közöttük a jelen szerződéssel kapcsolatban merül fel.
    2. Amennyiben az említett közvetlen tárgyalások a megkezdésüktől számított 15 napon belül nem vezetnek a jelen szerződéssel összefüggésben keletkezett jogvita megoldásához, úgy a perben eljáró bíróságot az 1952. évi III. törvény (Pp.) rendelkezései alapján kell kiválasztani.
11. **A Szerződés módosítása**

A szerződő felek a szerződést kizárólag a közbeszerzésekről szóló 2015. évi CXLIII. törvény (Kbt.) 141. §-ában meghatározottak figyelembevételével, írásban, közös megegyezéssel, a szerződés aláírására jogosult személyek aláírásával jogosultak módosítani. A szerződés esetleges módosításáról a Kbt. 37.§ (1) bekezdés j) pont szerinti tájékoztató hirdetményt közzé kell tenni.

1. **A szerződés megszűnése**
   1. A Szerződés megszűnik, ha
2. a Vállalkozó elveszíti a jelen Szerződés teljesítésére való jogosultságát, vagy
3. a Vállalkozó felelősségbiztosítása megszűnik, vagy
4. a biztosíték terhére további igényérvényesítésre nincs lehetőség.
   1. A Szerződés megszűnik, ha a 4.1. pontban meghatározott keretösszegre tekintettel további munkáknak a jelen Szerződés alapján történő megrendelésére nincs lehetőség.
   2. A Megrendelő jogosult a szerződést azonnali hatállyal történő felmondására, amennyiben:
5. a Vállalkozóval szemben második alkalommal kötbér érvényesítésére került sor,
6. a biztosíték terhére történő igényérvényesítés esetén,
7. a Vállalkozó valamely, a szerződésben rögzített kötelezettségének nem tesz eleget és azt a Megrendelő írásbeli felszólítását követő, a felszólításban előírt ésszerű határidőn belül sem teljesíti
8. a Vállalkozó nem felel meg az átláthatóság követelményének.
   1. A Vállalkozó jogosult a szerződést azonnali hatállyal felmondani, amennyiben a Megrendelő a szabályszerűen, a jogszabályokban és a jelen szerződésben előírt fizetési feltételeknek megfelelően kiállított számla alapján 30 napon belül nem teljesítette fizetési kötelezettségét, és annak a Vállalkozó írásbeli felszólítását követő 8 banki napon belül sem tesz eleget,
   2. A Megrendelő jogosult a Vállalkozóhoz intézett egyoldalú, indokolást tartalmazó, írásbeli nyilatkozattal a jelen szerződést egy hónapos határidővel felmondani.
   3. A Megrendelő a Szerződést felmondhatja, vagy – a Ptk.-ban foglaltak szerint – a szerződéstől elállhat a Kbt. 143. § (1) bekezdésében foglalt esetekben is. A Megrendelő a Szerződést köteles felmondani, vagy – a Ptk.-ban foglaltak szerint – attól elállni a Kbt. 143. § (2) bekezdésében foglalt esetekben.
   4. Szerződésszerű vagy jogszerű megrendelői felmondás esetén a Vállalkozó nem tarthat igényt kárainak megtérítésére.
   5. A Kbt. 143. § (3) bekezdése alapján az ajánlatkérőként szerződő fél jogosult és egyben köteles a szerződést felmondani - ha szükséges olyan határidővel, amely lehetővé teszi, hogy a szerződéssel érintett feladata ellátásáról gondoskodni tudjon -, ha
9. a nyertes ajánlattevőként szerződő félben közvetetten vagy közvetlenül 25%-ot meghaladó tulajdoni részesedést szerez valamely olyan jogi személy vagy személyes joga szerint jogképes szervezet, amely tekintetében fennáll a Kbt. 62. § (1) bekezdés k) pont kb) alpontjában meghatározott feltétel;
10. a nyertes ajánlattevő közvetetten vagy közvetlenül 25%-ot meghaladó tulajdoni részesedést szerez valamely olyan jogi személyben vagy személyes joga szerint jogképes szervezetben, amely tekintetében fennáll a 62. § (1) bekezdés k) pont kb) alpontjában meghatározott feltétel.
11. **Záró rendelkezések**
    1. Jelen szerződésben és mellékleteiben nem szabályozott kérdésekben a közbeszerzésekről szóló 2015. évi CXLIII. törvény, a Polgári Törvénykönyvről szóló 2013. évi V. törvény rendelkezéseit kell alkalmazni.
    2. Jelen szerződés mindkét fél közös megegyezésével jött létre, 5 példányban készült, melyből 3 példány Megrendelőt, 2 példány pedig Vállalkozót illeti meg.
    3. A következő mellékletek a szerződés elválaszthatatlan részét képezik:
12. sz. melléklet: Műszaki tartalom
13. sz. melléklet: Berendezés lista és a részletes díjtételek
14. sz. melléklet: Nyilatkozat a Kbt. 138. § (3) bekezdése alapján
15. sz. melléklet: Az Országház és az Országgyűlés Irodaháza területén érvényes speciális munkarendi, munka- és tűzvédelmi rendszabályok
16. sz. melléklet: Nyilatkozat a teljesítésbe bevont alvállalkozókról (számlákhoz, amennyiben a 3. sz. mellékletben alvállalkozó kerül feltüntetésre)
17. sz. melléklet: Átláthatósági nyilatkozat (A részvételi jelentkezésben csatolt nyilatkozatnak megfelelő)
18. sz. melléklet: Biztosítási okmány
19. Biztosíték okmány

Budapest, 2016. …………………………..

|  |  |
| --- | --- |
| …………………………………..  ……………………………  …………………………………  ……………………………………..  Országgyűlés Hivatala  Megrendelő | …………………………………..  ……………………………  …………………………………  ……………………………………..  …………………………………  Vállalkozó |